වෛද්‍යවරයා පළමු පියවර ආරම්භ කරමින් මෘත ශරීරයේ බාහිර පරීක්ෂාව සිදුකළේය. එහෙත් ඇගේ සිරුරේ බාහිරින් සැලකිය යුතු වෙනසක් දක්නට ලැබුණේ නැත. බාහිර තුවාල කිසිවක් නැත. රුධිරය වහනය වීම නිසා යම් සුදුමැලි ගතියක් දක්නට ලැබුණත් ඇයට රෝහලෙන් ලේ ලබාදී තිබූ නිසා ඒ සුදුමැලි ගතිය ද එතරම් සැලකිල්ලට ගතයුතු මට්ටමේ එකක් නොවිණ. වෛද්‍ය වාර්තා අනුව දරු ප්‍රසූතියෙන් ඇය බිහිකර තිබුණේ මළ දරුවෙකි. ඇය රෝහලට ඇතුළත් කරන විටත් යෝනි මාර්ගයෙන් අධික ලෙස රුධිරය වහනය වී ඇත. දරු ප්‍රසූතියේදී රුධිර වහනයක් සිදුවීම සාමාන්‍ය තත්ත්වයකි. එහෙත් මෙහි එක් ගැටලුවක් තිබිණ. ඒ දරුවා ප්‍රසූත කිරීමට වෛද්‍යවරුන් ලබාදී තිබූ දින යෙදී තිබෙන්නේ තවත් මසකට පසුවය. අඩු දිනවලින් දරුවන් බිහිවීමද සාමාන්‍ය තත්ත්වයක් වන නිසා වෛද්‍යවරු ඒ සම්බන්ධයෙන්ද අනවශ්‍ය ලෙස කලබල වූයේ නැත. එහෙත් ඇගේ අධික රුධිර වහනය නිසා හිමෝග්ලොබින් ප්‍රමාණය අඩුවී තිබූ හෙයින් ඇයට අවශ්‍ය බී පොසිටිව් වර්ගයේ රුධිර කාණ්ඩයෙන් බාහිරින් රුධිරය ලබාදීමට පියවර ගෙන ඇත. පසුව ඇය දරුවා බිහි කළත් එය මළදරු උපතකි. දරු ප්‍රසූතියෙන් පැය කීපයකට පසු සෙල්වරාණි ද මිය ගියාය. මේ කිසිවක අධිකරණ වෛද්‍යවරයාට දකින්නට තරම් ගැටලුවක් නොවිණ.
සෙල්වරාණි මියගියේ කිනම් වේලාවේද?
දරු ප්‍රසූතියෙන් පැය කීපයකට පසු